Source: https://ispis.sk/judikatura/KSKE/6S83/2011
Timestamp: 2020-03-30 14:20:50+00:00
Document Index: 11790592

Matched Legal Cases: ['§ 247', '§ 250', '§ 247', '§ 250', '§ 250', '§ 250', '§ 11', '§ 246', '§ 146', '§ 42', 'súd ', 'súd ', '§ 247', '§ 250', '§ 247', 'súd ', '§ 247', 'súd ', '§ 250', '§ 11', 'súd ', '§ 246', '§ 146']

KSKE 6 S 83/2011 - iSpis
iSpis Judikatúra – KSKE 6 S 83/2011
KS v Košiciach, dátum 21.03.2012, sp.zn. KSKE 6 S 83/2011
§ 247 OSP § 250k OSP § 247 ods. 2 OSP § 250d ods. 3 OSP § 250a OSP § 250h ods. 2 OSP § 11 ods. 3 zákona č. 71/1992 § 246c ods. 1 OSP § 146 ods. 1 písm. c) OSP § 42 ods. 3 OSP
Súd: Krajský súd Košice Spisová značka: 6S/83/2011 Identifikačné číslo súdneho spisu: 7011200703 Dátum vydania rozhodnutia: 22. 03. 2012 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2012:7011200703.3
Uznesenie Krajský súd v Košiciach v právnej veci žalobkyne: T. W., nar. XX.XX.XXXX, žena, štátna príslušnosť Č., prechodný pobyt na území Slovenskej republiky na adrese Q. Č.. XXX, E. - X., zastúpená JUDr. Alexandrom Milkom, advokátom, ul. Cyrila a Metoda 4, 048 01 Rožňava, proti žalovanému: Oddelenie cudzineckej polície Policajného zboru Košice, Riaditeľstvo hraničnej a cudzineckej polície Prešov, Úrad hraničnej a cudzineckej polície MV SR, Trieda SNP č. 35, Košice, o žalobe žalobcu proti rozhodnutiu žalovaného zo dňa 30.03.2011, č. UHCP-PO-CP-KE-KP-22-044/2011, takto
Žalobou zo dňa 02.08.2011, podanou na poštovú prepravu v ten istý deň a doručenou Krajskému súdu v Košiciach dňa 04.08.2011 a následne doplnenou podaním zo dňa 06.09.2011, doručeným súdu dňa 09.09.2011 sa žalobkyňa domáhala zrušenia rozhodnutia žalovaného č. UHCP-PO-CP-KE- KP-22-044/2011 zo dňa 30.03.2011 a vrátenia tomuto veci na ďalšie konanie. Zároveň žiadala zaviazať žalovaného nahradiť jej všetky trovy konania, vrátane trov právneho zastúpenia.
Postup súdu v konaní o žalobách proti rozhodnutiam a postupom správnych orgánov je upravený v druhej hlave, piatej časti O.s.p. (§ 247 až § 250k O.s.p.) .
Podľa § 247 ods. 2 O.s.p., pri rozhodnutí správneho orgánu vydaného v správnom konaní je predpokladom postupu podľa tejto hlavy, aby išlo o rozhodnutie, ktoré po vyčerpaní riadnych opravných prostriedkov, ktoré sa preň pripúšťajú, nadobudlo právoplatnosť.
Z obsahu rozhodnutia Oddelenia cudzineckej polície Policajného zboru Košice, Riaditeľstva hraničnej a cudzineckej polície Prešov, Úradu hraničnej a cudzineckej polície MV SR zo dňa 30.03.2011, č. UHCP-PO-CP-KE-KP-22-044/2011, aj z obsahu jeho správneho poučenia spočívajúceho v možnosti podať proti rozhodnutiu v lehote 15 dní od jeho doručenia odvolanie, vyvodil súd záver, že sa jedná o prvostupňové rozhodnutie správneho orgánu, ktoré nadobudlo právoplatnosť, pretože uvedené
žalované rozhodnutie sa stalo právoplatným v dôsledku oneskorene podaného riadneho opravného prostriedku, čo sám žalobca uznáva v podaní zo dňa 06.09.2011 (druhá strana, druhý odsek) , ktorý riadny opravný prostriedok proti rozhodnutiu bol prípustný, a preto toto rozhodnutie nadobúda status rozhodnutia, ktoré vzhľadom na ust. § 247 ods. 2 O.s.p. z toho dôvodu nie je spôsobilé byť predmetom súdneho prieskumu pre nevyčerpanie riadneho opravného prostriedku, ktorý sa preň pripúšťa.
Preto súd z uvedeného dôvodu podľa citovaného ust. § 250d ods. 3 veta prvá O.s.p. konanie pomerom hlasov 3 : 0 zastavil.
V konaní o preskúmanie rozhodnutia orgánu verejnej správy sa poplatok vráti, ak sa návrh na začatie konania vzal späť pred prejednaním veci alebo ak bolo konanie zastavené z dôvodu, že účastník nebol v konaní riadne zastúpený (§ 11 ods. 3 posledná veta zákona č. 71/1992 Zb. o súdnych poplatkoch a poplatku za výpis z registra trestov) .
O trovách konania súd rozhodol na základe ust. § 246c ods. 1 prvá veta O.s.p. s použitím ust. § 146 ods. 1 písm. c) O.s.p. tak, že žiaden z účastníkov nemá právo na náhradu trov konania, pretože konanie bolo zastavené.